Hashim Thaçi

Hashim Thaçi es in politico de Kosovo. Il nascet li 24-im de april 1968 in li village Burojë (Kosovo) e esset inter li 7-im de april 2016 e li 5-im de novembre 2020 presidente de Kosovo. Inter li annus  2008 e 2014 il esset li unesim prim-ministre del índependent state Kosovo. Inter li decembre 2014 e li marte 2016 Thaçi esset  ministre por externi aferes de Kosovo. Hashim Thaçi es acusat pro crimines de guerre in Den Haag e esset arestat in li junio 2020.

Personal vive
Hashim Thaçi studiat historie in li unversitá de Priština. Il es maritat e have un filio.

Political cariera
 1989 Thaçi esset un del organisatores del protestes de studiantes in li Kosovo. In ti era li Kosovo esset ancor un parte de Yugoslavia, ma li autonomie dell Kosovo esset disoluet del guvernament de Serbia.
 1991 Thaçi devenit li presidente de un ínlegal movement del studiantes del universitá Priština.
 1993 Thaçi forlassat Kosovo e emigrat al Svissia. Il studiat political scienties in Zurich (Svissia) e esset un membre del Kosovo exilie-organisationes.
 1995-98 Il devenit un del ductores del Armé por li liberation de Kosovo (UÇK). Il esset activ in militari actiones del UÇK in Kosovo.
 1999 Thaçi esset un del representantes del UÇK in li negociationes in Rambouillet (Francia). Inter junio e decembre 1999 il esset un membre in un ínoficial guvernament de UÇK in Kosovo.
Li UÇK transfomat se in li political partise Democratic Partise de Kosovo (PDK) e Hashim Thaçi es desde su fundation li presidente del PDK.
 Desde 2001 Hashim Thaçi es membre del parlament de Kosovo.
 2008-2014 Hashim Thaçi esset prim-ministre de Kosovo e declarat li índependentie de Kosovo ye li 17im de februar 2008.
 2014 Thaçi devenit in li decembre 2014 ministre por externi aferes in li coaltion inter su Democratic Partise de Kosovo e li Democratic Liga de Kosovo in li guvernament de Isa Mustafa.
 2014-2016 Hashim Thaçi esset ministre por externi aferes.
 2016 Thaçi es electet in li februar 2016 quam presidente de Kosovo.
 2016-2020 Hashim Thaçi esset presindente de Kosovo inter li 7-im de april 2016 e li 5-im de novembre 2020.
 2020 Hashim Thaçi esset acusat in Den Haag e arestat pro crimines de guerre.

Categorie: Kosovo
Categorie:Politicos de Kosovo